《林贵父投老谒铨有赠》
宋代·戴表元

天寒道路长，行子难为容。
况复迫衰暮，视近步憧憧。
干世悔古学，费时惭惰农。
谁知冻雪巷，忽视戟髯翁。
袖有排闼书，谈如发硎锋。
听之不能竭，浩气生奇胸。
从来庠序师，专以处龙锺。
才高得教诱，禄林尚遭逢。
此职今不少，有求岂难从。
去去善自爱，春禽语晴墉。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》